

L A T V I J A S R E P U B L I K A

**ZEMGALES PLĀNOŠANAS REĢIONS**

Katoļu iela 2b, Jelgava, LV-3001, reģ. Nr. 90002182529, tālr. (371) 63027549, fakss 63084949; e-pasts: zpr@zpr.gov.lv

**ATTĪSTĪBAS PADOMES**

**LĒMUMS**

ZOOM platforma

18.04.2023.

Nr.104.,

Prot.Nr.22.

**Par Zemgales plānošanas reģiona attīstības padomes dalībnieku**

**pieredzes apmaiņas vizītes organizēšanu uz Islandi**

Lai nodrošinātu Zemgales plānošanas reģiona (ZPR) attīstības padomes kapacitātes paaugstināšanu, saskaņā ar ZPR 2023. gada Darba plānu un noslēgtajiem līgumiem starp ZPR un Zemgales pašvaldībām, pamatojoties uz Reģionālās attīstības likuma 171. panta 1.daļas 3. punktu, Zemgales plānošanas reģiona attīstības padome **n o l e m j:**

1. Uzdot ZPR administrācijai organizēt Zemgales plānošanas reģiona attīstības padomes dalībnieku pieredzes apmaiņas vizīti uz Islandi ar mērķi piedalīties Islandes inovāciju nedēļā un atbalstīt Zemgales inovatīvo uzņēmumu dalību pasākumā, kurā tiek demonstrēti inovatīvie risinājumi uzņēmējdarbībā. Inovācijas nedēļas dienas kārtībā ir vairākas paneļdiskusijas dažādās Reikjavīkas institūcijās, kā arī vietējo inovatīvo uzņēmumu apmeklējumi un demonstrējumi. Vizītes laikā iespējama sadarbības partneru apzināšana uzņēmējdarbības veicināšanai starp abām valstīm
2. Piešķirt līdz 15 000,00 EUR no pašvaldību dotācijas budžeta līdzekļiem vizītes organizēšanai.
3. Kontroli par lēmuma izpildi uzdot ZPR izpilddirektoram Valdim Veipam.

Padomes priekšsēdētāja vietnieks L. LĪDUMS

*Izsūtīt: Lietā, VARAM.*